### Beslutning

Line Østergaard, Lasse Vestergaard, Morten Nørgaard, Nicolai Thorsen og Mikael Klausen kunne tiltræde indstillingen i overensstemmelse med Magistratens anbefaling.

 Bertram Brandt tog forbehold med henblik på en nærmere drøftelse i byrådsgruppen.

 Øivind Knudsen var forhindret i at deltage i udvalgets behandling af sagen.

Endelig vedtagelse af forslag til Lokalplan nr. 1040, [adresse], [adresse] nr. 84 til Kommuneplan 2013.

### Resumé

Formålet med lokalplanen er at give mulighed for, at der kan opføres en ny daginstitutionsbygning på [adresse] i [adresse] midtby.

 Planen muliggør nedrivning af eksisterende institutionsbebyggelse med henblik på opførelse af et nyt intuitionsbyggeri inden for samme matrikel.

 Den eksisterende institution på [adresse] skal udvides fra 3 til 6 gruppers dagtilbudsafdeling. Dette gøres mest hensigtsmæssigt ved at opføre en ny bygning på grunden og med en anden placering end den eksisterende. Dagtilbudsafdelingen er med udgangspunkt i vuggestuegrupper og børnehavegrupper.

 Lokalplanområdet har et areal på ca. 4.265 m2 og er offentligt ejet.

 Den nye bebyggelse vil få et etageareal på maksimalt 1.000 m2 og med et fodaftryk på ca. 500 m2.

 Lokalplanen er ledsaget af Tillæg nr. 84 til Kommuneplan 2013. Tillægget indeholder en egentlig udpegning af et større område som kulturmiljø samt en udskillelse af lokalplanområdet til et nyt OF rammeområde fra det større eksisterende BO rammeområde.

 Forslag til lokalplan nr. 1040 og forslag til kommuneplantillæg nr. 84 har været fremlagt offentligt fra den 23. december 2016 til den 16. februar 2017. Der er modtaget 16 indsigelser/bemærkninger fra ejere og lejere i nærområdet. Alle bemærkninger er vedlagt indstillingen som bilag 2 og nummereret 1-16.

 Emnerne er bl.a. arkitektur (herunder bygningens højde og placering på grunden samt saddeltag, materialevalg og terrænregulering), de trafikale forhold (herunder trafikafvikling i området generelt, begrænsning af eksisterende parkeringspladser, dårlig stand og oversigtforhold på den interne vej) samt placering og størrelse på daginstitution på [adresse]. Derudover er der emner som bevaringsværdige træer, VVM-redegørelse, høringsperioden og andre forhold, der ligger uden for, hvad lokalplanen kan regulere.

### Indstilling

At 1) forslag til Lokalplan nr. 1040, [adresse], [adresse] Tillæg nr. 84 til Kommuneplan 2013 vedtages endeligt og

 At 3) indsigelser og bemærkninger fremkommet under den offentlige fremlæggelse besvares som angivet i bilag 3.

### Sagens forløb

03-05-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 08-05-2017 Magistraten
Fremsendes til [adresse] med bemærkning, at Magistraten i mødet den 8. maj 2017 anbefaler, at byrådet tiltræder Magistratsafdelingen for Teknik og Miljøs indstilling af 26. april 2017.

 Karla Petersen tog forbehold.
 07-06-2017 [adresse]
Fremsendes til Teknisk Udvalg til behandling i henhold til beslutning i byrådets møde den 8. juni 2017.
 19-06-2017 Teknisk Udvalg
Line Østergaard, Lasse Vestergaard, Morten Nørgaard, Nicolai Thorsen og Mikael Klausen kunne tiltræde indstillingen i overensstemmelse med Magistratens anbefaling.

 Bertram Brandt tog forbehold med henblik på en nærmere drøftelse i byrådsgruppen.

 Øivind Knudsen var forhindret i at deltage i udvalgets behandling af sagen.
 21-06-2017 [adresse]
Beslutning ikke frigivet